Inspirat din evenimente reale petrecute în anul 2005
la o şcoală pentru copii hipoacuzici din Coreea de Sud.
A nu se viziona de către copii, nici măcar în prezenţa adulţilor.
În cursul dimineţii, va fi ceaţă densă in zonele montane.
Vom avea ceaţă densă şi pe coasta de vest.
Temperaturile vor fi similare zilei de ieri.
Seul - 2 grade Celsius. Dae Jeon - 2 grade Celsius.
Gwang Ju -1 grad Celsius. Mujin -1 grad Celsius.
Încă nu ai ajuns?
Nici măcar nu ştiu unde sunt, din cauza ceţii.
Înseamnă că mai ai puţin şi ajungi, se ştie că Mujin e un orăşel ceţos.
- Ce face Sol? - Doarme.
A plâns după tine dar acum a adormit.
A plâns?
Aşa se întâmplă când pleacă părinţii de lângă copii.
Nu-ţi face griji, vezi-ţi de slujba ta!
N-a fost uşor de obţinut aşa că ai grijă de ea, ai priceput?
Mujin
TĂCERE
Cât trebuie să aştept?
Destul de mult, sunt ocupat din cauza ceţii de azi-dimineaţă.
Există vreun autobuz de aici până la şcoala Ja-Ae?
Şcoala Ja-Ae?
Aha, şcoala pentru surzi?
Nu e nici un autobuz până acolo.
Dar un taxi vă costă numai vreo 50.000 Won.
Gata, aţi şi plecat?
Sunt în întârziere. Mă întorc mâine.
De ce n-o lăsaţi aici pentru reparaţii?
Dle, ce naiba e cu tine? Nu ştii să te uiţi în oglindă?
Ce tot spui acolo? Nici nu m-am mişcat!
Crezi că poţi să mă prosteşti pentru că sunt femeie?
Ei bine, n-o să poţi!
Dle Lee, vreau spray-ul!
Ea m-a lovit pe mine...
Dnă, eu nici măcar n-am mişcat maşina.
Uite în ce hal eşti! Tu nu eşti în toate minţile?
Dle Lee, ia vino încoace!
Omul ăsta e îmbibat de alcool!
Nu-mi vine să cred!
Ce e?
Dnă Seo... Iar aţi chefuit azi-noapte?
Îmi pare foarte rău...
O să vă ajut cu asigurarea.
Eşti friguros de fel?
Aseară am fost la un bar cu colegii mei.
Când am ieşit, am găsit geamul de la maşină spart.
Individul a fugit, pare să fie o răzbunare.
Mai avem mult de mers?
În meseria mea îţi cam faci duşmani.
Seamănă cu munca de poliţist.
Ne ocupăm de proxeneţi, de nenorociţii care îşi bat soţiile şi copiii...
Te-am întrebat dacă mai avem mult!
Eşti om în toată firea, ce te alinţi aşa?
Ce treabă ai la şcoala Ja-Ae?
Le predau copiilor.
Pe bune? Vei fi profesor?
Deci ştii limbajul semnelor?
Interesant! Ce înseamnă?
Că mi-am dat seama de ce ai aşa mulţi duşmani!
Seo Yu-Jin "Drepturile omului" - Mujin
Sună-mă după ce estimezi pagubele. Să nu încerci vreo şmecherie.
Sunt în relaţii cordiale cu poliţia oraşului.
"Şcoala Ja-Ae"
Salut!
Sunt directorul.
Spune-i administratorului să vină la mine.
Deci ai fost student la profesorul Gim?
Da, a fost profesorul meu la facultate.
Profesorul Gim mi-a pictat portretul acela.
Frumos...
Dacă eşti de-al lui Gim, am deplină încredere în tine.
La şcoală, am fost coleg de clasă cu Gim.
Dacă nu ar fi optat pentru artele plastice,
mai mult ca sigur că am fi fost colegi şi la colegiu.
Dle, nu trebuie să fiţi atât de protocolar.
Ba da, trebuie!
Vei fi profesor la noi, se cuvine să te tratez cu respect.
Uite-l pe administrator.
D-lui e noul profesor de arte din Seul, recomandat de profesorul Gim.
Mă numesc Gang In-Ho. Încântat să vă cunosc, dle.
N-ai mai văzut gemeni?
Îmi cer scuze, dle.
Nici o problemă. Toată lumea reacţionează la fel.
Probabil eşti obosit după un drum atât de lung.
Relaxează-te în weekend-ul ăsta şi începe munca de luni.
Dl Lee îţi va explica detaliile.
Dle director, cum procedăm cu detaliile?
Dle administrator, regulile sunt reguli!
Dle director, dar cum procedăm în cazul lui?
Nu ţi-am spus că e recomandat de profesorul Gim?
Îţi baţi joc de mine?
Cum poţi fi atât de aiurit, deşi eşti din Seul?
În mod normal, ar trebui să dai o notă foarte mare.
Dar pentru că vii la recomandarea lui Gim, sunt suficiente cinci note mici.
Adică bani?
Visai că posturile de profesor sunt gratuite?
Eşti atât de... Reţine, fără cecuri!
"Fondul de modernizare al şcolii"?
Toţi au contribuit la el.
Deci, cât vor?
50 milioane Won.
Cât? Atât de mulţi?
Se pare că eu am beneficiat de o reducere.
Dumnezeule! De unde să fac rost de atâţia bani?
Frumos desen!
Ai simţ artistic.
De ce ai întârziat?
Cu tine vorbesc!
Te interesează Min-Su?
Fratele lui mai mic a murit într-un accident de tren, acum câteva zile.
E normal să nu fie în apele lui.
Cum ar putea fi, când singurul lui frate a murit?
Dar nu e vorba numai de Min-Su. Şi ceilalţi copii se comportă ciudat.
Cum adică "ciudat"?
Mi-e greu să explic în câteva cuvinte.
Dle Gang, e prima oară când predaţi într-o astfel de şcoală, nu-i aşa?
Nu vă aşteptaţi ca cei de aici să fie cum sunt copii normali.
Un copil cu o dizabilitate fizică se simte neîmplinit sufleteşte.
Lucrez cu aceşti copii de mai bine de zece ani.
Dar nici până acum nu şi-au deschis sufletul faţă de mine.
Jeon Min-Su.
Tatăl, retard mintal. Mama, locaţie necunoscută.
Jin Yu Ri.
Handicap psihic de gradul 3, vârsta mintală-8 ani.
Necesită supraveghere. Apetit alimentar exagerat.
Yeon Do.
Orfană.
Abia acum plec de la serviciu.
Ai mâncat ceva?
Am ciugulit câte ceva...
Dar Sol? A mâncat ceva?
I-am dat câteva linguri de mâncare.
De ce aşa puţin?
Nu vrea să mănânce orez, zice că vrea pizza.
Dacă asta vrea, cumpără-i. Cât poate să coste?
Stai liniştit că nu moare de foame.
Când ajungi acasă, să-ţi verifici contul.
Ai făcut rost de bani?
Scoate banii şi dă-le ce li se cuvine.
E cineva acolo?
S-a întâmplat ceva?
Ce cauţi aici?
Am auzit adineauri nişte strigăte din interior.
Dar asta nu înseamnă că poţi intra în toaleta fetelor!
Dacă apare vreun copil şi te vede?
Se pare că eşti nou şi nu ştii cum stă treaba.
Copiii ăştia scot ţipete stranii când se plictisesc.
Şi, pentru că sunt surzi, ţipă tare.
Mă duc să încui poarta mare. Trebuie să pleci.
După ultima investigaţie m-am ales cu migrene.
Elevii noştri sunt o pacoste pentru tine, nu-i aşa?
N-aş zice că sunt o pacoste.
Educaţia morală a copiilor face parte din munca unui poliţist.
Ar fi bine dacă copiii ar fi mai cuminţi.
De atâtea ori le-am spus să nu-şi părăsească camera pe timpul nopţii.
Le-ai spus degeaba, nu te pot auzi.
Să ştii că ai dreptate!
E în regulă, intră!
Fondul de dezvoltare nu e ilegal!
Am dreptate, ofiţer Jang?
Desigur. Dacă aş câştiga mai mult, aş contribui şi eu la fondul acela.
Am auzit că eşti din Seul. Te-ai acomodat aici?
În Mujin nu sunt lucruri interesante, cu excepţia ceţii.
E bine... Mă simt bine.
Ce-ar fi să bem un pahar împreună, atunci când ai timp?
Deşi oraşul ăsta e cam dărăpănat,
încă se mai găsesc locuri unde bărbaţii pot petrece.
Fetele sunt drăguţe şi fragede.
Min-Su, nu-i frumos să mă sfidezi cu privirea aia!
Rămâi în picioare!
Stai drept! Fii politicos indiferent de situaţie!
Ridică-te!
Bună ziua.
Dle Pak, ce a făcut?
Aşteaptă puţin...
Azi-noapte a plecat pe furiş din dormitor.
Împreună cu două fete.
N-am putut dormi toată noaptea de grija lor.
Fratele lui mai mic a murit după ce a făcut acelaşi lucru.
Dle Pak, eşti chemat la director!
Min-Su, ai înţeles ce vreau de la tine?
Să fim mai deschişi unul faţă de celălalt, da?
Ce faci acolo? Intră înăuntru!
Dă-te jos imediat!
Ce căutai acolo?
Dacă cădeai? Ce se întâmpla?
Îmi pare rău, te-am speriat.
N-am vrut, eram îngrijorat.
Ce naiba faci?
O aduc pe drumul bun.
Cine eşti tu? Cum îţi permiţi să o tratezi în felul ăsta?
Sunt supraveghetoarea dormitoarelor, Yun.
Eu răspund pentru educaţia de după orele de şcoală.
Deci nu te priveşte pe tine ceea ce fac eu!
Vrei să ignor ceea ce am văzut? Eşti nebună?
Auzisem eu că a sosit un profesor nou din Seul.
Unul care nu face diferenţa între pişat şi rahat.
Ai impresia că eu n-am nici o putere?
In Seul am o mulţime de amici, avocaţi şi procurori!
Mai fă tu asta o singură dată şi vei ajunge în spatele gratiilor!
Yeon Do!
Alo!
Care "eu"?
Aha, tu...
Ce mai vrei? Ţi-am plătit reparaţiile.
Copii cu dizabilităţi, bătuţi?
Asta nu-i discriminare, e cruzime.
Ce ai de gând să faci cât timp zace aici?
Hai să-i anunţăm părinţii.
E orfană.
M-a informat dl administrator.
Metodele dnei Yun sunt inacceptabile.
Dle Gang, e normal să fiţi afectat
când elevii dvs se confruntă cu aşa ceva.
Deja am sancţionat-o cu un avertisment sever pe dna Yun.
Sper să o iertaţi de data aceasta.
Dna Yun a reflectat adânc la cele întâmplate.
Ar fi dorit să ceară scuze elevei Yeon Do.
Dar se pare că Yeon Do nu a revenit la dormitor noaptea trecută.
Suntem foarte îngrijoraţi pentru ea.
Nu se simţea bine deloc, aşa că am internat-o în spital.
Deci aşa? E grav?
Nu, nu e grav, poate fi externată mâine.
Nu trebuie să vă faceţi probleme.
Atunci, ne vom ocupa noi de formalităţile de externare.
La ce spital este?
Yeon Do e bolnavă, nu poate veni azi.
Dar ce spui dacă...
Tu să mă desenezi iar eu să te desenez?
De ce?
Am vânătăi şi julituri.
Nu contează, te voi desena frumoasă.
Unde eşti?
Am putea să ne vedem imediat?
Doar ce-am ieşit de la serviciu. Vin chiar acum la spital.
Nu la spital.
Hai să ne întâlnim în altă parte.
- Cum crezi tu. - Bine.
Ce s-a întâmplat?
Yeon Do...
A fost abuzată sexual.
Chiar de director.
A încercat o penetrare anală dar n-a reuşit.
Pentru că fata e prea mică.
Dar e ridicol!
Cine ţi-a spus?
Ai băut? Câte pahare ai băut?
Azi-noapte am comunicat cu Yeon Do.
- "Eşti sigură că a fost directorul?" - "Da."
Yeon Do nu e singura agresată.
Nici directorul nu e singurul agresor.
Dnul Pak preferă băieţii.
Înţelegi ce vreau de la tine?
"Directorul e singurul care face asta?"
"Directorul, administratorul şi dnul Pak, cu toţii."
Păi...
Să facem o plângere la poliţie!
Poliţia a trimis înapoi în şcoală copiii care au semnalat situaţia.
Ca urmare, au fost bătuţi.
Supraveghetoarea Yun, cea care a bătut-o pe Yeon Do,
e fiica adoptivă a fondatorului şcolii.
Altfel spus, e sora mai mică a fraţilor gemeni.
O fată pe nume Yeon Do e internată aici, corect?
Mai mult decât atât, Yun şi fratele ei vitreg, directorul, sunt iubiţi.
Atunci când i-a tăiat părul lui Yeon Do, i-a spus că
dacă are tupeul să flirteze cu directorul, o omoară.
Dle!
Stai!
" Drepturile omului" - Mujin
Am aflat că ai fost molestată
joia trecută de către directorul şcolii.
Ne poţi spune cum s-a întâmplat?
În ziua aceea, după ce am terminat orele,
m-am dus la dormitor şi mi-am schimbat hainele.
Apoi, m-am dus să mă joc în curte.
Prietena mea Yuri mi-a spus că se duce la toaletă.
Pentru că nu se mai întorcea,
m-am întors în şcoală ca să o caut.
Atunci l-am văzut pe director cum mă cheamă la el.
M-a dus în biroul lui.
Televizorul era pornit.
Era un film cu un bărbat şi o fetiţă, dezbrăcaţi.
După ce a intrat în cabină,
mi-a dat jos pantalonii.
E cineva acolo?
S-a întâmplat ceva?
Afară plouă mărunt.
Sunetul picăturilor pe copacii înmuguriţi,
ne şopteşte că iarna a luat sfârşit.
Dragii mei ascultători, de ce nu deschideţi ferestrele
ca să ascultaţi şoaptele ploii?
Prima melodie se potriveşte perfect unei seri ca aceasta.
Să ascultăm împreună "Buchet de spini".
Nu mai plânge...
Yeon Do a fost martoră.
Dacă află cineva ceea ce ai văzut, te voi ucide.
Se pare că eşti nou şi nu ştii cum stă treaba.
Copiii ăştia scot ţipete stranii când se plictisesc.
Tati!
De ce ţi-a luat aşa mult să deschizi ?
Te-ai molipsit de la copii ăia surzi?
De ce nu m-ai sunat că vii?
Am nevoie de rezervare ca să vin în casa fiului meu?
Ce, ori e hotel?
Păi asta mică e bolnavă!
Tu chiar ai uitat?
Azi comemorăm un an de când a murit nevastă-ta.
Cum e la serviciu?
Nimic deosebit.
Ce nu-ţi convine? Nu ai fost bine primit?
Ai şi tu puţină răbdare cu ei.
Aşa sunt ăştia din provincie.
Ce-i aia?
Am auzit că directorului îi plac florile.
Profesorul Gim a spus că directorul e un om cu relaţii sus-puse.
Am auzit că, datorită recomandărilor lui,
unii profesori au fost transferaţi în capitală.
Mamă, tu ai habar ce fel de oameni sunt ăştia?
- Oamenii ăştia... - Ai impresia că eu îi cred
oameni de treabă pentru că vând slujbe?
Ştii de unde am avut bani?
Sunt banii din rezerva pentru chirie.
Ai plecat din casă? Aşa ai facut tu rost de bani?
Dar de unde? Doar nu i-oi fi furat!
Tu nu trimiţi bani acasă. De unde să fi făcut rost de atâţia?
Totuşi, era casa noastră!
Uită-te la tine, acum te crezi capul familiei?
Ai uitat când umblai brambura prin ţară ca să pictezi,
în timp ce eu şi nevastă-ta îţi suportam cheltuielile
şi o creşteam pe Sol?
Şi-a făcut griji până în clipa morţii pentru tine şi Sol!
Tati, te cerţi cu bunica?
Şi să nu mai comentezi despre slujbă!
Fii la fel ca elevii tăi, mut şi surd,
vezi-ţi de treaba ta şi fă-ţi munca cum trebuie.
Sol, ţi-e rău?
Mamă, repede!
Uite-l!
Inspiră!
Încă odată!
Am închiriat o cameră foarte aproape de fosta locuinţă.
Deşi e cam mică,
e destul de bună pentru mine şi Sol.
Nu te mai necăji pentru nişte fleacuri, gândeşte-te la Sol, te rog!
"Inspectoratul şcolar" - Mujin
Solicităm demiterea directorului şi tragerea la răspundere
a tuturor celor care au abuzat sexual copiii!
Mă scuzaţi că vă întrerup.
Acele abuzuri sexuale au avut loc
în timpul programului de lucru cu elevii?
Din mărturii reiese clar că abuzurile au avut loc
după orele de clasă. - Aha, deci după orele de program!
Ca urmare, nu e de competenţa noastră.
Poftim?
Dle Kim, cine răspunde de ceea ce se întâmplă după ore?
E responsabilitatea primăriei.
Dar cei trei au abuzat de copii în şcoală!
Cum să nu fie competenţa inspectoratului şcolar?
Noi răspundem de şcoala Ja-Ae. Dar internatul Ja-Ae aparţine de
serviciul de protecţie socială al primăriei oraşului.
Aşa că, vă rog să vă adresaţi primăriei oraşului Mujin.
Deja am fost la primărie!
Mi-au spus că abuzurile sexuale s-au petrecut în campusul şcolii, deci...
V-am spus deja, s-a întâmplat după orele de clasă.
Cucoană!
După tot ce au îndurat copii ăştia, voi vă aruncaţi responsabilitatea
de la unul la altul. Spune-mi clar, cine răspunde?
Primăria.
De ce nu faceţi o anchetă?
Copii au fost abuzaţi sexual în şcoală.
Mai mult, e implicat însuşi directorul. N-ar trebui să faceţi o anchetă?
Sigur că ar trebui...
Şi de ce n-o faceţi?
Dnă Seo, directorul e un vechi enoriaş al bisericii din Mujin.
E un bun creştin şi un om cu reputaţia nepătată.
Aici sunt înregistrările cu mărturiile copiilor.
Aveţi dovezile! De ce nu-l arestaţi?
Cum să-l arestăm pe baza marturiilor unor handicapaţi?
Şcoala lui tocmai a primit o diplomă din partea primăriei.
În plus, drepturile omului spun că nu putem aresta oameni făra dovezi solide.
Sunt sigur că sunteţi de acord.
Care drepturi? Oamenii ăştia au violat copii!
Dacă nu vreţi să faceţi nimic,
mă voi adresa direct procurorului!
Chiar m-aş bucura să faceţi asta!
Nu putem ancheta cazul ăsta fără aprobarea procurorului.
Fir-ar... Sper ca fiul meu să devină procuror, nu poliţist!
Alo!
Dnă Seo, sunt Yeong Hun. O televiziune din Seul
e interesată de cazul nostru.
Serios?
Da, sunt pe drum. Veniţi la sediu.
Am înţeles, vin imediat.
Ridică-te! Ce te-ai înmuiat aşa?
Unde sunt Yeon Do şi Yuri?
Sigur ştii, doar sunt prietenele tale.
Nu mai mormăi, vorbeşte! Vorbeşte, naibii!
Vorbeşte când îţi spun să vorbeşti, dobitocule!
Bolboroseşti aiurea! Cum să mă înţeleg cu ăştia?
Dle Pak, ţi-ai ieşit din mână.
S-ar zice că nu te mai respectă nimeni.
Dle Pak!
Te afli în biroul directorului!
Caută un loc mai retras.
Dacă vă spun cum a fost, vor fi pedepsiţi?
Da, îţi promit.
De ce, în dimineaţa aceea, fratele tău s-a pus în faţa trenului?
Ne poţi spune ce s-a întâmplat înainte să moară?
După ore, dnul Pak ne-a cerut să mergem acasă la el.
Ne-am dus pentru că, altminteri, ne-ar fi bătut.
Ce-ai? Vrei să fii tu primul?
Linişte!
Faci prea mult zgomot!
Nu mă pot concentra!
Nu ştii că e o impoliteţe să tulburi liniştea altora?
Nu ţi-am permis să faci gălăgie!
Ţi-am zis să stai cuminte până îţi vine rândul, n-ai auzit?
Plod nenorocit!
Nu ştiu cât timp am zăcut aşa.
Min-Su...
Mi-a scos pantalonii.
Apoi s-a întins peste mine...
N-ai opus rezistenţă?
Dacă aş fi făcut-o, m-ar fi bătut toată noaptea.
Te-a mai violat şi înainte?
Da, în baia internatului.
Fratele meu era mic şi firav. După ceea ce i s-a întâmplat,
abia putea să meargă din cauza durerii.
Jang, ce se întâmplă?
Ai dreptul să fii asistat de un avocat,
ai dreptul să nu declari nimic.
Mă arestezi pentru ceea ce ai văzut la televizor?
E o conspiraţie, cum să fac eu aşa ceva?
Sunt un vechi enoriaş şi creştin devotat!
Ştii şi tu că aşa este!
Daţi-mi drumul! Aveţi idee pe cine arestaţi?
Sunt prieten cu şeful poliţiei! Cum vă numiţi voi?
N-o să păţiţi nimic, Domnul e cu voi!
O să vedeţi ce păţiţi voi, care aţi terfelit onoarea fraţilor mei!
Ofiţer Jang, de ce nu mă crezi?
De ce te porţi aşa cu noi, după câte am făcut pentru tine?
Cazul ăsta a pus pe jar procuratura din Mujin.
Dacă nu procedăm ca la carte,
suntem terminaţi, atât eu cât şi superiorii mei.
Încetaţi cu văicărelile şi ascultaţi ce vă spun.
Folosiţi-vă relaţiile pe care le aveţi
şi găsiţi-vă un avocat care, anterior, a fost judecător.
Sau măcar procuror.
Nu vă mai agitaţi inutil zbierând că sunteţi oropsiţi.
Până vă gasiţi un avocat bun, mimaţi decenţă şi nevinovăţie.
S-a înţeles?
Stimaţi cetăţeni, Lee Gang Bok şi Lee Gang Seok
se sacrifică de ani de zile pentru bunăstarea oraşului!
Sunt recunoscuţi pentru generozitatea faţa de biserică.
S-au îngrijit în numele lui Iisus de aceşti copii necajiţi
şi s-au dedicat lor, trup şi suflet!
Totuşi, iată cum aceşti oameni mârşavi le pângăresc onoarea!
Gang In...
Copiii nu pot auzi toate astea.
Yeong Hun, te-ai interesat de avocatul lor?
Se numeşte Hwang Sik, s-a născut aici, în Mujin.
A terminat dreptul la Seul, cu "magna cum laude".
A fost judecător dar, de curând, şi-a deschis o firmă de avocatură.
Pare să fie primul lui caz ca avocat.
Privilegiile primului caz.
Ce sunt "privilegiile primului caz"?
E o cutumă care înclina balanţa în favoarea
foştilor magistraţi care sunt la primul lor proces în calitate de avocaţi.
Cât de asemănători sunt, în toate privinţele...
De câteva zile trăiesc ca un proscris,
întrebându-mă de ce Dumnezeu mă supune la asemenea încercări.
Tatăl meu, Lee Jun Beon,
s-a milostivit de aceşti bieţi copii,
şi, acum 50 de ani, a înfiinţat şcoala Ja-Ae.
Încă de mici copii, ne-au rămas întipărite în memorie vorbele lui:
"Purtaţi-vă cum se cuvine cu aceşti mieluşei."
Nu putem auzi! Vă rugăm, un translator!
Linişte.
Linişte!
Onorată instanţă!
Doriţi să facă linişte dar ei nu vă pot auzi!
Dnă, dacă mai vorbiţi fără permisiune,
voi dispune evacuarea din sala de judecată.
Sunt Seo Yak-Jin de la "Drepturile omului" - Mujin.
În acest proces sunt implicate persoane hipoacuzice.
Vă rog să aduceţi pe cineva care ştie limbajul semnelor!
Seo Yak-Jin, părăsiţi sala de judecată!
Refuz!
Paza, ce mai aşteptaţi?
Nu sunt de acord!
Onorată instanţă, protestez!
Trebuie să înţeleagă şi ei ce se vorbeşte!
De acum încolo voi aplica procedura
chiar şi pentru cea mai mică şoaptă!
Acuzat, continuă.
În numele lui Iisus, amin!
Pedofilie, zici tu?
Arunci în obrazul altora propria ta mizerie?
Ce faci, cucoană?
Tu cine eşti, târâtură?
Dar tu cine eşti?
Sunt soţia lui Lee Gang Seok!
Târâtură!
Cum ai îndrăznit să-mi bagi soţul în tribunal?
Crezi că vei obţine vreun profit?
N-o să iasă cum vrei tu, curvo!
Ar trebui să se roage pentru iertarea păcatelor soţului ei
în loc să ne afurisească pe noi!
Tu chiar eşti un tip deosebit.
Te-a scuipat în faţă şi n-ai avut nici o reacţie.
Aş putea să stau o vreme în biroul tău?
De ce? Eşti fugit de acasă?
Concediat?
Deci pur şi simplu te-au dat afară.
Nu-ţi face griji!
De îndată ce vor fi condamnaţi, îţi vei recăpăta serviciul.
Te invidiez.
Viaţa ta e atât de simplă.
Nu mă trata de sus!
Nu trăiesc pe roze, aşa cum crezi tu.
Organizez proteste peste proteste, n-am o viaţă personală.
Nu-mi e uşor să găsesc o slujbă stabilă.
Şi remuneraţia pentru ceea ce ce fac acum e...
Îţi pare rău că te-ai implicat în aşa ceva?
Da, mamă, azi am luat salariul.
Dimineaţă îţi transfer nişte bani.
Da, totul e bine.
Nu, nu veni! Sunt foarte ocupat.
Am mult de muncă la şcoală.
Te vizitez eu, când pot.
Jur că voi spune adevărul şi că nu voi ascunde nimic din ceea ce ştiu,
cunosc că dacă voi minţi, voi suporta rigorile legii,
Aşa să-mi ajute Dumnezeu!
Dle avocat, poţi audia martorul.
Dle Jae Sik, cu ce vă ocupaţi la şcoala Ja-Ae?
Sunt paznic de noapte.
Ce vechime aveţi?
În jur de cinci ani.
Deci îi cunoaşteţi de cinci ani pe cei inculpaţi.
Ce părere aveţi despre ei?
Sunt oameni de treabă, s-au purtat frumos cu mine.
Obiecţie!
Întrebările nu au legătură cu cazul.
Se admite.
Vă rog, puneţi întrebări relevante.
Patrulaţi în şcoală în fiecare noapte?
Da, fac un rond la fiecare trei ore.
În ultimii cinci ani, i-aţi văzut vreodată pe inculpaţi
intrând cu copiii în birouri, după orele de program?
Nu am văzut aşa ceva.
Translator!
Dacă nu încetează, îi voi evacua din sală!
Aţi afirmat în declaraţii că, în noaptea respectivă,
l-aţi văzut pe dnul Gang în faţa toaletei fetelor, corect?
Da.
Ce v-a spus?
Că a auzit ţipete de copil din interior.
Şi dvs ce aţi făcut?
M-a rugat să verific.
Aşa că am deschis uşa şi am intrat.
Era cineva în toaletă?
Nu, nu era nimeni.
Bine. Nu mai am întrebări.
Dle procuror, e rândul dvs.
Martor, ce loc de muncă aţi avut înainte?
Am fost agent de pază la şcoala primară din Mujin.
Ce v-a determinat să vă mutaţi la şcoala Ja-Ae?
La o şcoală particulară salariul e mai mic decât la stat.
Păi...
Conform rapoartelor poliţiei, aţi furat şi aţi vândut
bunuri aparţinând şcolii, e adevărat?
După ce aţi fost dat afară, aţi fost şomer vreme de trei ani.
Obiecţie, întrebările nu au legătură cu cazul.
Au legătură! Există complicitate între angajaţi şi conducerea şcolii.
Numai aşa se explică de ce asemenea atrocităţi
s-au putut petrece fără să le afle nimeni.
Consider că această complicitate e cheia întregului caz.
Obiecţie respinsă. Continuaţi, vă rog.
Cum ai obţinut slujba la Ja-Ae?
După ceea ce ai făcut înainte, nu cred că ţi-a fost uşor.
Am fost recomandat.
Da, pentru că ai contribuit la fondul de dezvoltare al şcolii.
Dar dacă şcoala se desfiinţează după procesul acesta,
pierzi tot şi ajungi pe drumuri.
Am dreptate?
Nu mai am întrebări.
Martor, sunteţi medicul la care au apelat cei de la "Drepturile omului"?
Da.
Ce indică raportul medico-legal?
Labiile erau inflamate.
Himenul era rupt mai demult.
Himenul se poate rupe numai în urma unui raport sexual?
Nu, se poate întâmpla accidental şi de la mersul pe bicicletă
sau de la masturbarea excesivă.
Fiind ginecolog, presupun că aţi văzut şi alte cazuri de abuz sexual.
Da.
Care era starea acelor pacienţi?
Leziunile genitale erau mult mai severe.
În plus, există un şoc psihologic provocat de frică şi umilinţă.
În ce stare se afla Yuri, atunci când aţi examinat-o?
Ronţăia biscuiţi.
Era extrem de calmă pentru o fetiţă care fusese violată recent.
Deasemenea nu prezenta vânătăi sau escoriaţii.
Cu alte cuvinte, aveţi îndoieli cu privire la existenţa unui viol?
Da.
Mulţumesc.
Doctoriţa e membră a asociaţiei "High School Alumni"
Iar femeia aia e preşedinte.
Domnule judecător.
Ce e asta?
E primul raport medico-legal scris de martoră.
Acesta e primul raport privind victima?
Aţi scris două rapoarte?
Am considerat...
Răspundeţi cu "da" sau "nu"!
Da.
Conform primului raport, leziunile labiilor şi ruperea himenului
nu sunt cauzate de relaţii sexuale recente.
Dar în al doilea raport, afirmaţi că relaţiile sexuale
sunt excluse ca fiind cauza leziunilor. E o diferenţă.
De ce, în al doilea diagnostic, excludeţi posibilitatea unui raport sexual?
Cum de aţi ajuns la alte concluzii?
Nu mi-am dat seama de gravitatea cazului.
Vă rog, nu-mi spuneţi că un diagnostic corect
depinde de gravitatea cazului!
În primul raport aţi scris că nu e vorba de relaţii sexuale recente.
Asta înseamnă că au existat relaţii sexuale în trecut. Aşa este?
Martor, de ce ai modificat concluziile?
Ai fost intimidată de implicaţiile cazului?
Nu, nu acesta e motivul. Himenul ei a fost rupt demult.
Cu aproximaţie, cam în urmă cu cinci ani.
La momentul acela fata avea numai nouă ani.
Mi s-a părut imposibil...
Ce să îl atragă pe un adult la o fată atât de mică?
Doar dacă nu cumva fata a avut un comportament provocator!
Linişte!
Min-Su, nu-ţi place? Vrei să comand altceva pentru tine?
Yeon Do, nu ţi-e foame?
Când eram mai mică, veneam la plajă cu părinţii mei.
Înainte să-mi pierd auzul
auzeam valurile zdrobindu-se de ţărm.
Acum e prea multă linişte.
Cele mai frumoase lucruri din lumea asta
nu pot fi nici atinse, nici văzute.
Dar pot fi simţite cu sufletul.
E citatul meu preferat din Helen Keller.
Ce spune?
Că i-ar fi plăcut să fiu tatăl ei.
Şi tu, mama ei.
Hei, zi-i să lase şmecheriile!
Eu n-am avut niciodată o relaţie serioasă.
Cum de a dus-o mintea la aşa ceva?
N-ai nici o şansă, să ştii!
Ce...
De ce nu-i spui nimic?
Spune-i ceva!
Nu am nimic de spus.
Spune-i că nu e nimic între noi!
Pentru început, o întrebare pentru inculpaţi:
Cum vă simţiţi în prezenţa acestui copil?
O cunoaşteţi, e eleva voastră,
cea pe care sunteţi acuzaţi că aţi abuzat-o sexual.
Nu pot să-mi imaginez cum au apărut asemenea zvonuri.
Cred că îmi amintesc vag de ea...
Acuzat!
Insinuezi că nu o cunoşti pe victima abuzului sexual?
Am văzut-o de câteva ori prin şcoală.
Aşa este, dl director o ştie.
Sărmana fată are un handicap psihic.
Îmi amintesc că l-am văzut o dată cum a mângâiat-o pe creştet.
Acuzat Pak Bo Hyeon, dar dvs?
N-am cum să n-o cunosc, sunt profesorul ei.
Eu ţin foarte mult la aceşti copii.
Yuri, care dintre ei te-a dezbrăcat şi ţi-a făcut rău?
Toţi trei.
S-a întâmplat de multe ori?
De multe ori. De foarte multe ori.
Când s-a întâmplat prima oară?
Eram în clasa a lll-a.
Administratorul îmi dădea bani, ori de căte ori îmi făcea rău.
Ca să îmi cumpăr biscuiţi.
Prima dată când s-a întâmplat mi-a dat jos pantalonii.
Mă durea tare, l-am împins de pe mine.
Mi s-a făcut frică şi am încercat să fug.
M-a prins şi m-a pus pe o masă.
După care mi-a legat mâinile şi picioarele.
Sunt minciuni sfruntate!
Onorată instanţă, e retardată!
Să n-o credeţi!
Spune numai minciuni!
Cine te-a pus să spui asemenea minciuni?
Linişte!
Învoială?
Cu cine, cu unii care au molestat copii?
Da, conform legii, dacă victimele abuzului sexual au mai mult de 13 ani,
părinţii lor au dreptul să cadă la înţelegere cu inculpaţii,
caz în care mărturiile copiilor sunt anulate.
Ce fel de părinţi ar face aşa ceva?
Părinţii lui Yeon Do au murit. În cazul ei, mărturia rămâne validă.
Dar părinţii lui Min-Su şi Yuri au retard mintal.
Clică de ticăloşi...
Când şi-au ales victimele, au ţinut cont şi de starea părinţilor.
Dacă părinţii lui Yuri şi Min-Su sunt de acord cu un aranjament...
Atunci, nu ne mai rămâne decât abuzul sexual al directorului asupra lui Yeon Do.
Profesorul Kim
Dle profesor!
Regret modul inopinat în care ţi-am solicitat această vizită.
Nu face nimic, sunt bucuros să vă întâlnesc.
Dnul avocat Hwang mi-a explicat, în mare, situaţia.
Eu sunt cel care te-a recomandat la acea şcoală.
Ca urmare, acum sunt prins între ciocan şi nicovală.
Îmi pare rău, dle.
Nu e nevoie să-ţi pară rău.
Dar dacă acest proces merge înainte,
nu vei avea nici un avantaj.
Aici sunt banii donaţi de dvs.
Plus o sumă din partea mea.
Sper că ne veţi ajuta
retrăgându-vâ plângerea în ceea ce o priveşte pe Yeon Do.
Dacă veţi binevoi să ne ajutaţi,
vom plăti pentru educaţia lui Yeon Do, inclusiv colegiul.
Şi, desigur, vei putea continua să pictezi.
E păcat să-ţi iroseşti talentul într-o astfel de şcoală.
Deja ţi-am găsit un loc la o şcoală din Seul.
După maxim două trimestre, vei lucra cu normă întreagă.
Vă rog să mă scuzaţi.
Trebuie să mă retrag, am nişte probleme de rezolvat.
Dle Gang.
Gândeşte-te la binele fetiţei tale.
Am auzit că are probleme de sănătate.
Deja au negociat o înţelegere.
Se pare că tatăl lui Yuri a fost influenţat de rude.
Ştii că e...
E mai încet la minte.
Te simţi în stare să depui mărturie?
Da.
Ce faci aici?
Parcă ziceai că eşti ocupat la şcoală!
Aici ţi-e şcoala?
Crezi că lor le pasă de adevărul şi dreptatea ta?
Nu e nici un folos dacă, încercând să fii corect,
îţi faci rău ţie şi familiei tale.
Trebuie să intru.
Ascultă!
Copila asta e mai importantă decât Sol?
Nu eram departe atunci când a fost molestată.
Dar...
n-am putut s-o ajut.
Dacă îi întorc spatele acum, nu sunt un tată bun pentru Sol.
Yeon Do.
Ai declarat că directorul te-a abuzat sexual.
Aşa este?
Da.
Îl cunoşti bine pe director?
Nu.
Atunci, cum putem fi siguri că directorul e violatorul?
L-am văzut în şcoală de câteva ori.
El este cel care m-a chemat în birou.
Atunci, dintre cei doi,
care este directorul?
Obiecţie!
Identitatea celor doi inculpaţi este deja stabilită.
Intrebarea e foarte importantă!
Fata spune că a fost molestată de director.
Dar această afirmaţie poate fi hazardată.
Există posibilitatea ca agresorul să nu fie directorul ci fratele geamăn.
În acest caz, directorul va fi scos de sub acuzare.
Obiecţie respinsă. Continuaţi, vă rog.
Dintre cei doi, care ţi-a făcut rău?
Dle judecător, Yeon Do doreşte să se apropie puţin de ei.
De acord.
Deţinutul 4022 este într-adevăr directorul Lee Gang Seok.
Cum l-ai recunoscut?
Are cumva semne particulare?
Directorul şi administratorul
nu cunosc limbajul semnelor.
Dar atunci când mi-a făcut rău în toaleta internatului
şi atunci când am văzut ce i-a făcut lui Yuri,
a făcut nişte semne.
Ce semne?
"Dacă se află, te omor."
Am reprodus acest mesaj în faţa celor doi.
Numai unuia dintre ei i s-a schimbat expresia feţei.
Deci acea persoană este directorul.
Ai spus că, după ce ai fost să cumperi un castron de tăiţei,
nu ai mai găsit-o pe Yuri.
Ceva mai târziu, ai văzut cum
directorul o viola pe Yuri în birou, aşa este?
Da.
Ai spus că, în drum spre dormitor, ai auzit muzică,
ai fost curioasă de unde se aude,
şi, astfel, ai ajuns la biroul directorului.
Da.
Onorată instanţă,
putem încheia.
A auzit muzică!
Cu toţii ştim că Yeon Do e surdă.
Cum să audă muzică?
Acest copil surd a vrut să ştie sursa muzicii şi a descoperit
cum directorul îi viola prietena.
Dle judecător,
Această mărturie e absurdă!
- Cum se poate... - Ea spune că nu minte!
Se pare că poate auzi anumite frecvenţe.
Spune că era o melodie cântată de Jo Sung Mo.
Afirmi că, deşi eşti hipoacuzică,
poţi auzi muzică?
Da.
Yeon Do.
Vom face un test
ca să vedem dacă poţi auzi anumite frecvenţe.
Te rog să ridici mâna atunci când auzi muzică.
Începeţi.
Declar validă mărturia victimei.
Dle procuror, vă rog să întocmiţi un proces verbal de identificare
al acuzatului Lee Gang Seok.
Următoarea şedinţă va fi vineri.
Dlor procuror şi avocat,
vă rog să mă anunţaţi dacă apar probe noi.
Cum au putut să le facă aşa ceva unor copii?
Fă ce ai de făcut, eu te aştept acasă.
Ce surpriză! Cu treburi prin zonă?
Ai simţit tu ceva!
Uite aici: sem-na-tă!
Când bunica lui Min-Su a văzut banii,
a semnat imediat înţelegerea.
Ce deprimant...
Pentru analfabeţii săraci lipiţi,
nu contează prin ce au trecut proprii lor nepoţi.
Semnează orice pentru un tenculeţ de bani.
Totuşi, eu o înţeleg.
Are un fiu care zace ca o legumă pe un pat de spital.
Fiica ei vitregă a plecat în lume.
Iar nepotul e surd şi mut.
Am sentimentul că Dumnezeu le dă unora prea multe de dus.
Dle profesor, când voi depune mărturie, pot avea la mine notiţele astea?
Aş vrea să îmi iasă bine, la fel ca lui Yeon Do.
Dar am emoţii, aşa că am făcut o ciornă.
Când dl Pak mi-a făcut mie şi fratelui meu acele...
Min-Su!
Urma să depui mărturie.
Dar nu mai poţi face asta.
De ce?
Bunica ta l-a iertat pe dnul Pak.
A implorat-o ca să-l ierte.
Bunica ta e bună la suflet, aşa că...
Mi-a ucis fratele! Mi-a ucis fratele!
Mie şi fratelui meu ne-a...
Min-Su!
Cum a fost iertat? Eu nu l-am iertat!
Nu a cerut iertare fratelui meu!
Cum să fie iertat?
Mi-ai promis că vor fi pedepsiţi.
De ce nu îţi ţii promisiunea?
Îmi pare rău, Min-Su.
Îmi pare rău.
Yeon Do.
Ce este?
Trebuie să îţi spun ceva.
Ce anume?
E un lucru pe care nu l-am spus la tribunal.
Când directorul m-a chemat în birou şi mi-a arătat filmul,
filmul acela cu bărbatul şi fetiţa...
Cred că bărbatul acela era...
Crezi că vom găsi ceva?
Poate că a fost, dar a luat-o cineva.
Directorul nu se aştepta să fie arestat, nu a avut timp să o distrugă.
Dar dacă a pus pe altcineva s-o facă?
Pe cine, pe soţia lui? Ar fi însemnat să-i mărturisească că e un pervers.
Dar e posibil să fi apelat la amanta lui, dna Yun.
Dna Yun? Probabil l-ar fi băgat cu capul în maşina de spălat.
"Domnului Lee Gang Seok, cel mai bun călăuzitor al tineretului."
Ce porcărie...
Data de pe casetă corespunde cu cea din declaraţia lui Yeon Do.
Aţi spus că, în cazul unui copil
mai mare de 13 ani, părinţii pot negocia o înţelegere.
Acum avem dovada că s-a întâmplat pe 14 martie.
Yuri încă nu împlinise 13 ani, deci...
Da, deoarece a abuzat sexual un copil sub 13 ani
înţelegerea făcută de părinţi e nulă.
Mai mult, cu o asemenea dovadă,
"privilegiile primului caz" sunt inaplicabile.
În curând se pronunţă verdictul, mai putem avea o şedinţă?
Un film de natura acestuia nu poate fi prezentat în şedinţă publică.
Atunci, cum facem?
Conform procedurii.
Voi prezenta proba direct dlui judecător.
"Libertate Egalitate Justiţie"
Cei trei acuzaţi, în calitate de profesori la o şcoală
pentru copii cu dizabilităţi, şi-au abuzat sexual elevii.
Deşi erau social responsabili să protejeze aceşti copii,
au făcut din ei obiectul plăcerilor de natură sexuală.
Asemenea comportament trebuie aspru pedepsit.
Totuşi, nu putem ignora contribuţia acuzaţilor la dezvoltarea oraşului
şi faptul că nu au antecedente penale.
Mai mult, tutorii legali ai victimelor Min-Su şi Yuri
au depus petiţii în favoarea acuzaţilor.
Deoarece, anterior acestor evenimente, copiii au fost foarte bine îngrijiţi,
tutorii au cerut clemenţă instanţei.
Voi proceda la citirea sentinţei.
Acuzat Pak Bo Hyeon.
Condamnat la doi ani cu suspendare.
Acuzat Lee Gang Bok.
Condamnat la un an cu suspendare.
Acuzat Lee Gang Seok.
Condamnat la un an cu suspendare.
Dle procuror, sentinţa s-a pronunţat,
începeţi procedura de eliberare a acuzaţilor.
Chiar că te-ai străduit!
N-a fost chiar aşa greu. Ţi-am făcut dreptate, atâta tot.
Pentru justiţie!
Justiţia întotdeauna triumfă!
Foarte bine zis!
Îmi pare rău. N-am putut mai mult de atât.
Să-ţi iei la revedere de la copii.
Judecătorul ăla...
îi sunt recunoscător!
Nu, nu e cazul!
"Privilegiile primului caz" au făcut toată treaba.
Cu prima ocazie, îi dau ceva de băut.
Apropo, cum ai scos-o la capăt cu procurorul?
Individul ăla nu avea nici un viitor,
nici o şansă de a lucra altundeva decât în provincie.
Mai pe scurt, cam bătea pasul pe loc.
Când i-am spus că îi ofer un loc în firma mea, s-a înmuiat tot!
Ce? Ţi-e foame?
Min-Su îl caută pe dnul Pak!
Vrea să se răzbune!
Eu plec chiar acum! Te rog, grăbeşte-te!
Alo, mai eşti la telefon?
Tu erai...
Ţi-era dor de mine?
Eşti ud leoarcă.
Facem o baie?
Min-Su! Min-Su!
E cineva?
Min-Su! Min-Su!
Dobitocule!
Min-Su!
Cum ai putut să-mi faci aşa ceva, după cât de mult te-am iubit?
E o lipsă totală de maniere!
Te bat până te omor!
Min-Su!
Cum să îmi faci mie aşa ceva?
Vă vorbeşte poliţia din Mujin.
Acest miting contravine legii.
Aţi încălcat legea privind organizarea şi desfăşurarea
adunărilor publice, articolul 6 alineatul 1.
Aţi blocat ilegal această stradă,
tulburând liniştea cetăţenilor.
Vă rog, părăsiţi zona.
Nu aveţi aprobare pentru acest protest
ca urmare demonstraţia este ilegală.
Părăsiţi imediat zona!
Voi repeta încă o dată.
Blocaţi în mod ilegal această stradă.
Dacă nu vă dispersaţi imediat, vom considera că
aţi încălcat legea manifestaţiilor publice.
Fir-ar...
Nu mă pot auzi.
Să vină tunurile cu apă!
Băiatul acesta...
Nu putea să audă şi să vorbească.
Numele lui era Min-Su.
Nu a putut să audă şi să vorbească.
Ascultaţi-mă! Pe băiatul acesta îl chema Min-Su!
Nu a putut să audă şi să vorbească.
Ascultaţi-mă, vă rog!
Numele lui a fost Min-Su!
Numele lui a fost Min-Su...
Un an mai târziu
Ce mai faci?
Nu am mai vorbit cam de mult.
Sau întâmplat multe de atunci.
Unele bune, altele rele.
O să încep cu cele rele.
Recursul a fost respins.
Problema sunt acele înţelegeri.
Veştile bune sunt că foarte mulţi oameni şi-au oferit ajutorul.
Datorită lor, copii care au plecat de la Ja-Ae au un loc unde să stea.
Sunt şi voluntari care gătesc pentru copii.
Yuri beneficiază de consiliere psihologică.
Acum se simte mai bine.
E mai veselă şi m-a învăţat şi pe mine limbajul semnelor.
Yeon Do zice că vrea să devină profesor de desen.
Şi că vrea să fie ca noi, să ajute copiii.
Odată, când eram la masă, le-am întrebat
ce s-a schimbat pentru ele acum, după toate cele întâmplate.
Mi-au răspuns că
şi-au dat seama că nu e nici o diferenţă între ele şi ceilalţi,
că sunt la fel de preţioase ca oricare alt copil.
Mă uit la ele cum cresc, şi mă gândesc că
motivul pentru care luptăm, nu e ca să schimbăm lumea.
Ci ca să nu lăsăm lumea să ne schimbe pe noi.
Vremea e foarte rece.
Dar asta ne face să apreciem mai mult căldura celor din jurul nostru.
Chiar dacă nu eşti lângă noi,
Sper că poţi simţi
căldura sufletelor noastre.
"Bine aţi venit în Mujin, oraşul ceţurilor"
traducerea şi adaptarea: clf
Subtitrare downloadata de pe www.RegieLive.ro